‘ஒரு வங்காள வேதியியலரின் வாழ்வும் அனுபவங்களும்’ எனும் சுயசரிதை நூலை எழுதினார் பி.சி.ரே. தனிமங்கள் ஆவர்த்தன அட்டவணை தயாரித்த இரஷ்ய வேதியியலர் மெண்டலிஃப் தமது அறிவியல் கண்டு பிடிப்புகளை தம் தாய் மொழியிலேயே தொகுத்தளித்தார். பிரெஞ்சு, இத்தாலி முதலிய நாடுகளில் அறிவியல் அவரவர் தாய்மொழியிலேயே கற்பிக்கப்படுகிறது. இக்கருத்தினை வலியுறுத்திய பி.சி.ரே. வங்காள மொழி வளர்ச்சிக்கும் அரும்பாடுபட்டார். ‘வங்காள இலக்கிய மாநாட்டுப்’ பொதுத் தலைவராகவும் செயல்பட்டார். “அறிவு நூல்கள் யாவும் அவரவர் தாய் மொழியில் படைக்கப்பட்டிருந்தாலே எவருக்கும் எளிதில் புரியும்” என்பதை ஓயாமல் பறைசாற்றியவர் பி.சி.ரே.!